Diari Oficial de la Generalitat Valenciana


Sumari del DOGV 818, del 05-05-1988 (1988/811057)

RESOLUCIÓ de 27 d'abril de 1988, de la Direcció General de Comerç per la qual s'estableix el termini de presentació de sol.licituds, en aplicació de l'Ordre de 30 de novembre de 1987, de la Conselleria d'Indústria, Comerç i Turisme.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   818

Data del DOGV
:   05-05-1988

Secció del DOGV
:   ALTRES DISPOSICIONS

Número del document
:   1988/811057


Data del document
:   27-04-1988

Organisme emissor
:   Conselleria d'Indústria, Comerç i Turisme

Tipus de document
:   Resolució

Correcció d'errades

Anàlisi jurídica

Resolució de 27 d'abril de 1988, de la Direcció General de Comerç, per la qual s'estableix el termini de presentació de sol.licituds, en aplicació de l'Ordre de 30 de novembre de 1987, de la Conselleria d'Indústria, Comerç i Turisme.  
L?Ordre de 30 de novembre de 1987, de la Conselleria d'Indústria, Comerç i Turisme, per la qual es regulen les ajudes al sector de la distribució comercial, en matèria de reforma d'estructures comercials, estableix en els articles 8, 9 i 10, els requisits, el procediment i la resta de tràmits necessaris per a la concessió de determinades ajudes a les Entitats Locals, Empreses Públiques i altres Ens Públics que les sol·liciten.  
Atesa la naturalesa d'aquest tipus d'ajudes, que requereixen un estudi previ complex, i amb l?efecte d'aconseguir un repartiment més equitatiu de les disponibilitats pressupostàries destinades a tal finalitat, cal establir un termini de presentació de sol·licituds, per tal d'accedir a aquestes.  
En atenció d'aquestes consideracions, i de conformitat amb el que estableix la Disposició Final Primera, de l'Ordre de 30 de novembre de 1987, aquesta Direcció General de Comerç ha resolt,  
Primer. El termini de presentació de sol·licituds d'ajudes, que recullen els apartats u i dos de l'article 8, de l'Ordre de 30 de novembre de 1987, de la Conselleria d'Indústria, Comerç i Turisme, per a l'exercici 1988, serà de tres mesos, a partir de l'endemà de la publicació de la present Resolució al Diari Oficial de la Generalitat Valenciana.  
Segon. Per als exercicis futurs, i dins de les consignacions pressupostàries existents a l?efecte, les sol·licituds hauran de presentar-se en el període comprés entre l'1 de gener i el 30 d'abril, ambdues inclusivament.  
Tercer. Les sol·licituds, adreçades a l'Il·lm. Sr. Director General de Comerç, es presentaran als Serveis Territorials de Comerç corresponents, i hauran d'anar acompanyades de la documentació a què fa referència l'article 10 de la citada Ordre, sense perjudici que la Conselleria d?Indústria, Comerç i Turisme, puga demanar al sol·licitador l'aportació d'altres dades i documents complementaris que es consideren necessaris per a la resolució de l?expedient.  
Quart. La present Resolució entrarà en vigor el dia de publicació al Diari Oficial de la Generalitat Valenciana.  
València, 27 d'abril de 1988. - El Director General de Comerç: Manuel López Estornell.